CELEX: 32022R0054
Language: lt
Date: 2021-10-21 00:00:00
Title: Komisijos deleguotasis reglamentas (ES) 2022/54 2021 m. spalio 21 d. kuriuo dėl papildomų reikalavimų, taikomų į Sąjungą įvežamiems tam tikriems Sąjungos kilmės kanopiniams, kurie gabenami į trečiąją šalį ar teritoriją dalyvauti renginiuose, parodose, ekspozicijose ir pasirodymuose, o vėliau grąžinami į Sąjungą, iš dalies keičiamas Deleguotasis reglamentas (ES) 2020/692 (Tekstas svarbus EEE)

2022 1 17   
               
               
                  LT
               
               
                  Europos Sąjungos oficialusis leidinys
               
               
                  L 10/1
               
            
         KOMISIJOS DELEGUOTASIS REGLAMENTAS (ES) 2022/54
         2021 m. spalio 21 d.
         kuriuo dėl papildomų reikalavimų, taikomų į Sąjungą įvežamiems tam tikriems Sąjungos kilmės kanopiniams, kurie gabenami į trečiąją šalį ar teritoriją dalyvauti renginiuose, parodose, ekspozicijose ir pasirodymuose, o vėliau grąžinami į Sąjungą, iš dalies keičiamas Deleguotasis reglamentas (ES) 2020/692
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), ypač į jo 239 straipsnio 2 dalį,
         kadangi:
         
                     (1)
                  
                  
                     Komisijos deleguotajame reglamente (ES) 2020/692 (2) nustatyti, be kita ko, gyvūnų sveikatos reikalavimai, taikomi į Sąjungą įvežamoms tam tikrų laikomų sausumos gyvūnų siuntoms. Konkrečiau, to deleguotojo reglamento VI dalyje nustatytos specialios tam tikrų Sąjungos kilmės prekių, kurios grąžinamos į Sąjungą, įvežimo į Sąjungą taisyklės. Šiuo metu Deleguotojo reglamento (ES) 2020/692 177 straipsnyje nustatytos tik specialios taisyklės, taikomos Sąjungos kilmės registruotiems arkliams, grąžinamiems į ją po laikino eksporto į trečiąją šalį ar teritoriją ar jos zoną dalyvauti varžybose, lenktynėse ar žirgų kultūros renginiuose;
                  
               
                     (2)
                  
                  
                     siekiant palengvinti kanopinių dalyvavimą už Sąjungos ribų organizuojamuose renginiuose, parodose, ekspozicijose ir pasirodymuose (toliau – renginiuose), būtina numatyti nuostatą, leidžiančią nukrypti nuo tam tikrų Deleguotojo reglamento (ES) 2020/692 11 straipsnyje nustatytų bendrųjų gyvūnų sveikatos reikalavimų, taikomų Sąjungos kilmės kanopinių, kurie vežami į trečiąją šalį ar teritoriją ar jos zoną dalyvauti renginiuose, o po to nedelsiant grąžinami atgal į Sąjungą, siuntoms. Tačiau siekiant kuo labiau sumažinti riziką gyvūnų sveikatai ir atsižvelgiant į dabartinę gyvūnų sveikatos padėtį, susijusią su tam tikromis kiaulių ir naminių paukščių ligomis, ta nukrypti leidžianti nuostata turėtų būti taikoma tik tam tikrų rūšių kanopiniams, t. y. galvijams, avims ir ožkoms (toliau – kanopiniams skirta nukrypti leidžianti nuostata). Todėl Deleguotojo reglamento (ES) 2020/692177 straipsnis turėtų būti iš dalies pakeistas, kad būtų įtraukta kanopiniams skirta nukrypti leidžianti nuostata;
                  
               
                     (3)
                  
                  
                     specialiose kanopiniams skirtos nukrypti leidžiančios nuostatos taisyklėse turėtų būti atsižvelgiama į galimą riziką gyvūnų sveikatai, kuri gali kilti dėl tokio pobūdžio gabenimo į renginius, ir jos turėtų būti proporcingos gyvūnų sveikatai kylančiai susijusiai rizikai. Todėl šios specialios taisyklės turėtų būti pakankamai griežtos, kad būtų užtikrinta, jog renginiuose dalyvaujantys gyvūnai neturėtų sąlyčio su prastesnės sveikatos būklės gyvūnais, neatitinkančiais visų Sąjungos teisės aktuose nustatytų gyvūnų sveikatos reikalavimų;
                  
               
                     (4)
                  
                  
                     be to, atsižvelgiant į renginių metu atliekamų operacijų panašumą su surinkimo centruose atliekamomis operacijomis, tikslinga nustatyti reikalavimus, lygiaverčius surinkimo centrams trečiosiose šalyse ar teritorijose taikomiems reikalavimams, kurie nustatyti Deleguotojo reglamento (ES) 2020/692 20 straipsnio 2 dalies b punkte ir grindžiami Sąjungoje taikomais Komisijos deleguotajame reglamente (ES) 2019/2035 (3) nustatytais reikalavimais;
                  
               
                     (5)
                  
                  
                     be visų tų rizikos mažinimo priemonių, taip pat būtina apriboti laikotarpį, per kurį gyvūnai patiria galimą riziką gyvūnų sveikatai, kylančią dėl to pobūdžio gabenimo, kad jie galėtų dalyvauti renginiuose, ir dėl jų buvimo už Sąjungos teritorijos ribų;
                  
               
                     (6)
                  
                  
                     todėl Deleguotojo reglamento (ES) 2020/692 177 straipsnis turėtų būti atitinkamai iš dalies pakeistas;
                  
               PRIĖMĖ ŠĮ REGLAMENTĄ:
         
            1 straipsnis
            Deleguotojo reglamento (ES) 2020/692177 straipsnis iš dalies keičiamas taip:
            
                        1.
                     
                     
                        pavadinimas pakeičiamas taip:
                        
                           „177 straipsnis
                           Papildomi reikalavimai, taikomi įvežant Sąjungos kilmės tam tikrus kanopinius, kurie gabenami į trečiąją šalį arba teritoriją ar jos zoną dalyvauti renginiuose, parodose, ekspozicijose ir pasirodymuose ir kurie vėliau grąžinami į Sąjungą“
                        
                     
                  
                        2.
                     
                     
                        įterpiama ši dalis:
                        
                           „3.   Nukrypstant nuo 11 straipsnio, Sąjungos kilmės galvijų, avių ir ožkų, kurie ne ilgesniam kaip 15 dienų laikotarpiui gabenami į trečiąją šalį ar teritoriją ar jos zoną dalyvauti renginiuose, parodose, ekspozicijose ir pasirodymuose (toliau – renginys), siuntas leidžiama įvežti į Sąjungą iš tos trečiosios šalies ar teritorijos, jei jos atitinka šias sąlygas:
                           
                                       a)
                                    
                                    
                                       trečioji šalis arba teritorija ar jos zona, kurioje vyksta renginys, yra įtraukta į sąrašą, pagal kurį į Sąjungą leidžiama įvežti konkrečių rūšių gyvūnus;
                                    
                                 
                                       b)
                                    
                                    
                                       ūkis, kuriame vyksta renginys:
                                       
                                                   i)
                                                
                                                
                                                   atitinka kanopinių surinkimo operacijas vykdantiems ūkiams taikomus reikalavimus, nustatytus 20 straipsnio 2 dalies b punkte;
                                                
                                             
                                                   ii)
                                                
                                                
                                                   atvežus siuntą į ūkį ir viso renginio metu ūkyje yra laikomi tik tie galvijai, avys ar ožkos, kurie atitinka visus atitinkamus Sąjungos teisės aktuose nustatytus tokių gyvūnų įvežimo į Sąjungą reikalavimus;
                                                
                                             
                                 
                                       c)
                                    
                                    
                                       gyvūnų siunta iš Sąjungos į b punkte nurodytą ūkį ir iš to ūkio į Sąjungą išsiunčiama transporto priemonėmis, kurios atitinka 17 straipsnyje nustatytus bendruosius reikalavimus dėl sausumos gyvūnus gabenančių transporto priemonių ir neiškraunamos jokioje kitoje trečiojoje šalyje ar teritorijoje ar jos zonoje;
                                    
                                 
                                       d)
                                    
                                    
                                       siuntos gyvūnai neturėjo sąlyčio su kitais prastesnės sveikatos būklės gyvūnais nuo tada, kai jie buvo pakrauti siekiant išsiųsti iš Sąjungos į b punkte nurodytą ūkį ir viso renginio metu iki jų atvežimo atgal į Sąjungą.“
                                    
                                 
                     
                  
         
            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
         
            (3)  2019 m. birželio 28 d. Komisijos deleguotasis reglamentas (ES) 2019/2035, kuriuo dėl sausumos gyvūnus laikantiems ūkiams ir perykloms taikomų taisyklių, taip pat ir tam tikrų laikomų sausumos gyvūnų ir perinių kiaušinių atsekamumo papildomas Europos Parlamento ir Tarybos reglamentas (ES) 2016/429 (OL L 314, 2019 12 5, p. 115).